APSTIPRINU:

Babītes novada pašvaldības

Salas sākumskola

direktore: \_\_\_\_\_\_\_\_\_\_N.Priedīte

Interešu izglītība

**ANGĻU VALODA**

**Mērķauditorija**: Salas sākumskolas audzēkņi.

**Programmas apjoms:** 1 kontaktnodarbība nedēļā katra līmeņa grupai. Programma tiek īstenota 2 apguves līmeņos. Vienas nodarbības ilgums 40min.

**Programmas īstenošanas laiks:** viens mācību gads (no septembra 3.ned. līdz maijam)

**Programmas īstenotājs un autors:** Lisa Maria Bariss

**Programmas iesniedzējs:**

**Programmas aktualitātes un nepieciešamības pamatojums sākumskolas vecuma grupām:** Programma ir veidota, lai veicinātu bērnu vēlmi iemācīties un izzināt angļu valodu un angliski runājošās kultūras. Angļu valodas – kā pasaules valodas – prasme paplašina ikviena indivīda iespējas turpmākajā dzīvē, gan saskarsmē, gan izaugsmē un biznesā. Tā ir pieeja plašai informācijai studējot, iespēja sazināties ceļojot, strādājot jau pieaugušā vecumā. Pamati attieksmei un prasmēm tiek ielikti bērnībā un agrā jaunībā, kad cilvēks vēl aug un veidojas.

P**rogrammas iecere:** Ievērojot faktu, ka interešu izglītības programma tiek īstenota pēc mācību stundām, tai ir jābūt elastīgai un jāspēj noturēt audzēkņu interesi un vēlmi darboties. Tematiskajam plānam ir tikai ievirzes raksturs. Nodarbības tiek veidotas, vadoties pēc audzēkņu vēlmēm un interesēm. Daudz tiek spēlētas spēles, notiek dzīvas diskusijas, sarunas, tiek tulkoti un mācīti dziesmu teksti, lasītas un pārrunātas grāmatas, tiek rakstīti stāsti un veidotas grāmatas, tiek skatīti un pārrunāti video, filmas, pildītas un veidotas krustvārdu mīklas, apgūtas prasmes darboties ar datoru u.tml. Pulciņu metodika ir balstīta un kompetenču attīstību.

**Programmas īstenošanas mērķis:** Audzēkņu valodas un kultūras kompetences veidošana, kas palīdz audzēkņiem sazināties un sadarboties daudzkultūru sabiedrībā.

**Programmas īstenošanas uzdevumi:**

1. Attīstīt un pilnveidot visas četras valodas pamatprasmes- lasīt, rakstīt, sadzirdēt un runāt.
2. Bagātināt vārdu krājumu.
3. Veicināt izziņas procesus.
4. Attīstīt radošumu.
5. Veicināt prasmi apgūt pieejamos modernos līdzekļus valodas apguvē.
6. Attīstīt prasmi prezentēt savu vai grupas sagatavoto ideju un informāciju citiem.
7. Attīstīt prasmi darboties gan individuāli, gan komandā.

**Programmas tematiskais plāns 2.līmeņa grupai**

|  |  |  |  |  |
| --- | --- | --- | --- | --- |
| **Nr.p.k.** |  | **Tēmas nosaukums** | **Kopējais stundu skaits** | **Tēmas izklāsts/ saturs** |
| 1. | Oktobris | Skola un savstarpējās attiecības. Skolas pasaulē. Halovīni. | 4 | Ar ko mana skola ir unikāla/kā es jūtos skolā/skolas pasaulē/skolas vēsturiski/kas veido vidi skolā/attiecības ar klasesbiedriem/Halovīni. |
| 2. | Novembris. | Latvija pasaulē.  | 4 | Patriotisms/lepnums par savu zemi un valsti/ar ko Latvija ir īpaša pasaulē...  |
| 3. | Decembris | Tradīcijas dažādās valstīs. Ginesa rekordu grāmata.  | 4 | Tradīcijas Latvijā un pasaulē/interesantākie Ginesa rekordi.  |
| 4. | Janvāris | Vaļasprieki un sporta veidi.  | 4 | Kultūra (mūzika, teātris, daiļdarbi, kino....) /Sports (dažādi sporta veidi)  |
| 5. | Februāris | Slavenu autoru daiļdarbi. | 4 | Rakstnieki/ režisori/radīt savu autordarbu (rakstu darbu un/vai video)  |
| 6. | Marts | Ceļojums kosmosā.  | 4 | Visums un planētas/Dabas katastrofas. |
| 7. | Aprīlis | Cilvēka attieksmes ietekme uz dabu un cilvēku pašu. | 4 | Ko es varu darīt, lai saudzētu dabu/otrreizējā pārstrāde/dabas resursi.  |
| 8. | Maijs | Ceļojums apkārt pasaulei.  | 4 | Ceļojums pa kontinentiem/daba/kultūra/tūrists vai ceļotājs.  |

**Programmas tematiskais plāns 1.līmeņa grupai.**

|  |  |  |  |  |
| --- | --- | --- | --- | --- |
| **Nr.p.k.** |  | **Tēmas nosaukums** | **Kopējais stundu skaits** | **Tēmas izklāsts/ saturs** |
| 1. | Septembris. Oktobris | Iepazīšanās.Skola.  | 6 | Skolas piederumi/ prasības/labu un sliktu sajūtu cēloņi/skolas pasaulē |
| 2. | Novembris. | Dzimšanas dienas. Mana Latvija. | 4 | Dzimšanas dienas/Latvija un tās simbolika/Ko es varu darīt, lai Latvija priecātos |
| 3. | Decembris | Ziema un Ziemassvētki.  | 4 | Tradīcijas/dāvanas/kas rada patiesu prieku /laikapstākļi |
| 4. | Janvāris | Vaļasprieki un sports. | 4 | Ko es daru brīvajā laikā/Ko varētu darīt/kādi ir bērnu vaļas prieki pasaulē/sporta veidi |
| 5. | Februāris | Visums un planētas.  | 4 | Diennakts daļas/zvaigznes/kosmoss un kosmonauti....  |
| 6. | Marts | Daba un gadalaiki.  | 4 | Gadalaiki/norises dabā/klimats/klimatam raksturīgās ainavas pasaulē...  |
| 7. | Aprīlis | Slavenu autoru daiļdarbi. | 4 | H.K. Anderesns un viņa darbi/A. A. Milns. |
| 8. | Maijs | Ceļojums apkārt pasaulei.  | 4 | Kontineti/ Daba un dzīve tajos/Pasaules brīnumi.  |

Sagatavoja: Lisa Maria Bariss